
№ сууагасй мѕсһоапіогойорѕКісһ. 


Преглед на публикуваните материали 

Гласна Ё винаги е предизвиквала интереса на много изследователи 
на старославянския и старобългарския език. Въпреки изключително мно- 
гобройните публикации, свързани с тази особена гласна, развоят на Ё в 
българския език продължава да предизвиква интерес. Създават се нови, 
противоречиви и различни от досегашните теории за нейната звукова 
стойност и диференциални признаци в диалектите на южните славяни на 
Балканския полуостров. 

Загадъчността около звуковата и фонологическа стойност на тази 
гласна се задълбочава и от обстоятелството, че езиковедите в различните 
периоди и от различни школи използват много голям брой графеми при опис- 
ването на ё. Тази традиция започва още със създаването на двете старо- 
български азбуки. Знаем, че глаголицата има една графема за Ё и за гласна 
а след палатални съгласни - па. Отбелязването на двата звука с един 

писмен знак предполага, че те са били с еднакъв или почти еднакъв гласеж 
В кирилицата имаме две графеми, което ни кара да заключим, че двете 
гласни са имали различни звукови стойности. Противоречията се 
задълбочават и от различията при отбелязването звуковата стойност на "Е в 


българославянските заемки в гръцки, румънски и албански, както и в 
славянския топонимичен материал от Гърция и Албания. В тези източници 
за състоянието в езика на първите славяни на Балканския полуостров 
вокалът Ё се предава с дифтонгите йа и еа ЛіаскоВ тст, но и РебхоВоу. 

Разбира се, в тази статия няма да дадем окончателен отговор на 
поставения проблем. Но се насочваме към въпроса за развоя на гласна ћ в 
източните родопски говори с идеята, че в тях е запазен в най-голяма сте- 
пен старинният гласеж на ятовата гласна. 

Всички досегашни изследователи на родопските и тракийските диа- 
лекти отбелязват рефлексите на тази особена старобългарска гласна, но 
според нашите наблюдения се използват твърде голям брой знаци за пис- 
мено отбелязване, за които не е ясно какъв точно звук искат да означат. 
Прегледът на публикуваните материали за развоя на гласна һ в източните 
родопски говори установява значителни противоречия и неясноти между 
отделните кратки съобщения. 

В двата досега обнародвани учебника по Българска диалектология 
- на Стойко Стойков и Йордан Иванов - данните за рефлексите на стб. Ё 
са противоречиви и неправилни: За златоградския говор Стойко Стойков 
посочва: “Широко [е] (ё) вместо стб. Е под ударение и пред мека сричка, 
което понякога преминава и в [а]: [бёли, белёшка, врёме, дёте, но и 
вр”аме, д?ате]. Пред твърда сричка има само гласна [а] с предходна мека 
съгласна: |0”ала, д’адо, млако, пл”ава, хлап]. (Стойков 1993: 139). Съ- 

щото становище изразява и Йордан Иванов: “Ятов преглас Е > ё под уда- 
рение и пред твърда сричка (дете, реки, големи, време, сёме, дубрё, 
хлёп), но и гласна ГаА|, макар и по-рядко (д”али, умр”али, 6”али) и само 
гласна Ра| пред твърда сричка (рака, л’ату, пл”авъ, с’адбъ, гол”аму) 
(Иванов 1997: 88). 

Нека още тук уточним - специално в Златоградско и в източните 
родопски говори като цяло се срещат звуковете [ё] и [а] като континю- 
анти на стб. К, но те не зависят от вида на следващата сричка или съгласна 
и няма преминаване “понякога” или “макар и по-рядко” от [ё] към [а]. 
Вариантите [ё] и [а] от Е в източните родопски говори не се заменят един 
с друг, а са характерни за говорите на отделните населени места, като еди- 
ният задължително изключва другия. 

На следващо място противоречията се задълбочават и от обстоятел- 
ството, че при писменото отбелязване на звуковите стойности на стб. 
вокал + в източните родопски говори изследователите употребяват много 
и твърде различни знаци. Най-често срещаме знак ё, в други ё, а, а Ми- 
летич употребява графемите й, еа и също така знак, буква, графема п (нека 
все пак имаме предвид, че това с буква за някакъв звук, знак, предложен 
от Л. Милетич, а не самата гласна |, както сме свикнали да я възприе- 
маме в нашето съзнание) (Милетич 1906: 213); също така знакът |е с точ- 
ка отдолу], така нареченото Милетичево [е], за изговора на [е], близък до 
гласна |ъ| в неударена краесловна позиция 

В обнародваните материали за източните родопски говори се 
срещат седем писмени знака за отбелязването на вариантите на стб. вокал 
и това съвсем закономерно води до противоречия и грешки. 


Експерименталното изследване за акустичните стойности на рефле- 
ксите на стб. һ в източните родопски говори показва, че различия между 
алофоните [], 141, Га], [4], [еа], [0], [е с точка отдолу] наистина има, но 
това всъщност са индивидуални варианти за произношение на различни 
информатори, които артикулират тези звукове по специфичен начин. 

Най-често като основен рефлекс на стб. Е се посочва [ё]. Но никъ- 


де не са давани примери вариантите [ё], [ё], [а], [4], [еа], [0], [е с точка 
отдолу] да различават думи или словоформи. 

Нека посочим примери за лексикалната дистрибуция на [ё], които 
сме отбелязали при съвременните наши проучвания: Гавдавё, „апустдла, 
бёло, бёгате, бил 6, б’ ё, бёхъ, будалёва, вё, вёйки, венчёва, вётер, вёра, 
вёравам, врёме, „въврдла, гол ди, горёла, грёй ем, д’ ёрт ъ, дрёбън, дёте, 
ейсе, заблё, излёзе, имёло, изгорё, йё, йёла, йёли, йетёва, кулёносо, лё, лёй, 
леп, лёпъс, лёте, лёф, мёсецът, млёко, не, налбйеш, нев вста, недёл’ е, 
нёкъф, нёма, пёй, пейё, плёни, „пусла, сё, седе, сёкак, сётих, сёф, смён ът, 
смена, спрели, срёшкате, тё, тёх, трева, убёлева, уважёвай, умрёлънъ, 
чёй, ч 'елёкън]. 

Засвидетелстваният изговор на гласна [ё] е близък до състоянието, 
определяно от В. Жобов като западнобългарски тип произношение. “Ши- 
рокото [ё] се изговаря на мястото на ятовата гласна под ударение, без за- 
висимост от характера на следващата сричка, и в редица села в Западна 
България по протежение на ятовата граница. Интересното в тях е, че глас- 
ната [ё] се изговаря по общобългарския начин – между К; и Кз, което пос- 
тавя двете гласни в положение на “почти сливане” по терминологията на 
Лабов (Лабов 1994: 354-355). Макар и много близки гласните пазят добре 
лексикалната си дистрибуция (Жобов 2004: 18). 

В източните родопски говори звукът [8], който се изговаря на мяс- 
тото на Ё, не е самостоятелна фонема, а исторически обусловен вариант на 
фонема [ё] с частично запазена лексикална дистрибуция. След загубата на 
фонологическата си стойност звукът [ё] постепенно губи и част от артику- 
лационно-акустическите си характеристики и днес е в процес на “почти 
сливане” (Лабов 1994: 354-355) с гласна [ё]. Рефлексът на стб. к – [ё] – 


се среща само в позиция под ударение и не зависи от следващата срич- 
ка или съгласна в думата. В неударена позиция се изговаря гласна [е]. 
Да представим няколко примера в контекст: [бёла сам бёла йоначе, 
цёла сам света йогрёла], Гизпёва му из ен ън на жензна|, | тугава уважёвай дъ 
тъ уважёва], | то утиде // за нёкъф ден” и йё ше да йдъм], [20 и теле имёше] 
(Златоград), |нев” ёста съм нев’ ёста съм] (Старцево), [немё хлёп / пестён ни 
бе хлёбът], [трёбава да ймаме вёра / вёра дъ испълнёваме] (Аламовце), 
г” уввна рабати в холандийа| (Бенковски), примерите за говора на с. Тихомир 
вземаме от Стайко Кабасанов -- Гаёгам е с точка отдолу да паспум е с точка 
отдолу да сабалай. Аг? са разговёвам е с точка отдолу аф шёпчёка земам е с 
точка отдолу воду] (Кабасанов 1963: 96), [бубайко син убйва за ейнак?въ 
невеста|, [нййде немёло ишширет” / кутрӣ ги йе украло| (Ерма река). 
Дистрибуцията на гласна [ё] от стб. Е в източните родопски говори, 


всъщност в тези, в които може да се засвидетелства, не се различава същест- 
вено от описаното състояние за тихомирския говор от Ст. Кабасанов: “Среща 
се под и без ударение, в средата, в началото и в края на думата. Съгласният 
звук пред него е обикновено средно мек.. „181 се явява преди всичко като за- 
местник на стб. ®. Широкото [ё] се явява също и на мястото на всяко а след 
й и в повечето случаи след ж, ч, ш. (Кабасанов 1963: 21). Що се отнася реф- 
лекса на гласна Е в неударена позиция споделяме констатираното от Ст. Ка- 
басанов, че “се редуцира в посока към тъмен еров вокал. 

Нека сега отбележим един факт, който не е изтъкват в нито едно от 
досегашните изследвания - в източните родопски говори има две ясно раз- 
граничаващи се тенденции в развитието на рефлексите на +. 

Първата тенденция приравнява звуковата стойност на Е към Га] – 
във вокалната фонологична система на говора това е фонема |а|. Пред ре- 
флекса |а| съгласните са меки. Мекостта на съгласните пред |а| е много 
ярко изразена. Би могло да се твърди, че в тази позиция всъщност имаме 
декомпозиция на меките съгласни в съчетание от съгласна и глайд й, как- 
вато тенденция се отбелязва в западнобългарските и македонските говори 
(Б. Шклифов 1995: 12 и 53, и 55, В. Жобов 2004: 108). В говорите на насе- 
лените места, където имаме рефлекс на стб. Е Га|, не се засвидетелства из- 
говор на вокала [ё]. 

Втората тенденция установява рефлекс [ё] или [ё] от стб. Е - във 
вокалната система на диалектите това е вариант на фонема [ё], като имаме 
вариране на звуковете [ё] и [ё] в едни и същи позиции: [йёрма - йёрма, 
убёлева – бел ът, тё – те, чувёкъ - чувекъ, нё (ние) - не (ние), време - врё- 
ме, бёх – бх, имёло - имёло, лёва - лева, месецът - месеца| и мн др. 

Могат да бъдат посочени многобройни примери за варирането на 
алофоните [ё] и [ё] дори в речта на едни и същи информатори. Няма фоно- 
логическо противопоставяне в нито една минимална двойка. Така напри- 
мер думите |река| (от стб. решти, рек@ "кажа!) и [рёка] от стб. рћка "река! 
функционират като омоними. 

Не бихме се ангажирали със становище кой от рефлексите [°а] или 
[ё] е по-старинен. На фонологично равнище в съвременното състояние на 
източните родопски говори това са варианти на различни фонеми - 
съответно |а| и [ё], тези алофони са застъпени в говорите на отделните 
населени места от района като единият вариант задължително изключва 
другия. Нека подчертаем - двата варианта |а| или [ё] се разграничават 
рязко в своите звукови стойности, това са съвсем различни звукове, при 
това фонологично са две фонеми. Вероятно и двата изговора | а| или [ё] са 
нови, а старинният изговор да е бил описваният от Л. Милетич в началото 
на ХХ век дифтонг еа “например не се произнася ни б6”ало, ни б’ӣло, ами 
беало” (Милетич 1906: 213) тоест еа от К). Според Кирил Мирчев такъв е 


бил изговорът на ЫЧ през старобългарския и среднобългарския период: 


“Според свидетелствата на Константин Костенечки (края на ХГУ и първата 
половина на ХУ в.) звукът, който се е изразявал чрез Ё в старата българска 


писменост е бил широко е, близко до гласежа на еа в гръцката дума крһсь 
т. е. кредс “месо”, в турското местоимение аһій “аз”, в румънската гла- 
голна форма аһ, т. е. беа “пия”. Следователно трябва да се допусне, че 
старият гласеж на Һ като широко || е преобладавал в българския език до 
ХУ в. И днес този стар гласеж е широко разпространен в българските диа- 
лекти, особено в югоизточната говорна област.” (Мирчев 1978: 119). Опис- 
ваният от Л. Милетич изговор еа от һћ със сигурност е бил и с по-голямо 
времетраене. 

И двата развоя на һ, които са се установили в източните родопски 
говори, са съвсем закономерни за историческата граматика на българския 
език: “Тези промени са се движели в две посоки... В първия случай ято- 
вата гласна е преминавала към редицата на а-гласни със запазена мекост 
на предходната съгласна. Пред срички, които са съдържали предна гласна, 
ятовата гласна е могла да се промени в е.” (Мирчев 1978: 119). Тъй като 
развитието на ятовата гласна в източните родопски говори, както вече ус- 

тановихме, не зависи от вида на следващата сричка или съгласна може да 
се дискутира становището на К. Мирчев за промените на В, че “ятовата 
гласна не се е подложила на спонтанна промяна. С нея са станали само 
комбинаторни промени в зависимост от характера на околната фонетична 
среда”. Ние виждаме как в непосредствено съседни населени места, в едно 
и също фонетично обкръжение, в едни и същи лексикални единици се за- 
свидетелстват континюанти на В [а] и [ё]. 

На мястото на стб. ћ се произнася най-често [], но също така ре- 
довно могат да се засвидетелстват и други алофони - произнася се също 
така и гласна [ё] с различна по степен мекост на предходната съгласна; в 
края на думите е надделял вариант с глайд й (или мекост на предходната 
съгласна) и [°е]. Най-близо до книжовното произношение е рефлексът [ё]. 
Липсата на фонологическо противопоставяне между алофоните [ё], Ре, 
Г°е], [ё], [е] води до постепенното сближаване на звуковите им стойности 
към произношението на фонема |е|, характерно за книжовния език. 

Гласна [ё] в златоградския говор има формантни стойности, които 
наистина я определят като широко [8]. Стойностите за на първия формант, 
отчетени на спектрограмата са 732 Нг. Сравнението със стойностите за Е, 
давани за книжовния език - 450 Нг (Тилков 1983: 53) - много ясно отчита 
степента на широчината на гласна [ё]. Най-важни са точно стойностите на 
Е, тъй като именно те, интерпретирани артикулационно, определят широ- 
чината на гласната. 

По-ярко изразен спектър за Е имаме в зоната между 2200-2400 Нг. 

Спектрограма на думата мёсто 
и формантна характеристика на гласна ё 

В съвременното състояние на източните родопски говори конкрет- 
ният начин, по който ще се произнесе звукът, наследник на стб. вокал ћ, е 
спорадична особеност в речта на отделните информатори. Носителите на 
местния диалект произнасят звукове, които на фонологично равнище са 
варианти на фонема [е]. Произнасяните звукове имат своите акустични 
различия, които могат да се доловят и с просто ухо от опитен изследова- 
тел, а и чрез различните компютърни програми за анализ на човешка реч. 
Тези различия не се възприемат от носителите на местния говор и не носят 
езикова, а може би само социолингвистична, информация. Именно затова 
информаторите произнасят широка гласна [ё] дори и в турски думи и така 
също на мястото на стб. гласни һ, й, е, б и т. Тъй като широчината на 
произнасяния звук не носи смислова информация за носителите на 
диалекта тя постепенно се е загубила. На съвременния етап вариант га се 
среща спорадично. 

Данните за структурата на формантите гласна [ё] в думата бёло по- 
твърждават нашето предположение, че в говора широчината на гласна [ё] 
не се определя само от това дали даденият звук се явява рефлекс на стб. 
гласна В. 

В конкретния пример отчетените данни за Е, (спектърът е доста- 
тъчно ясен и не подлежи на съмнение) на звук [ё] са 409 Нг. Тези стойно- 
сти на първия формант не дават основани да твърдим, че в случая имаме 
произношение на широка гласна [ё], въпреки че по силата на съществу- 
ващата традиция в българската диалектология при транскрибиране в тази 
позиция всички изследователи поставят без изключение знак ё, поне 
когато се описва родопски диалект. В изследването на Д. Тилков стой- 
ностите на гласна [ё] за женски глас, какъвто е и нашият, са съответно за 
Е, – 450 Нх иза Е, - 2319 Нг. Тоест представените данни за гласна га в 
словоформата бёло всъщност свидетелстват за един относително завършен 
процес, при който в източните родопски говори звуковите стойности на 
гласна [ё] са приближени към стойностите на гласна [ё] от книжовния 
език. 

Спектрограма на думата бёло 
и формантна характеристика на гласна ё 

Въз основа на получените експериментални резултати можем да на- 
правим извода, че в съвременното състояние на източните родопски гово- 
ри произношението на гласна ё като действително широка гласна не е 
закономерно, а се явява индивидуална особеност в речта на отделни ин- 
форматори. Тоест произношението на гласна [ё] в златоградския говор ка- 
то по-широка или по-тясна предна гласна не се определя от това на коя 
старобългарска гласна се явява застъпник, а е индивидуална спорадична 
особеност в речта на отделни информатори. Нека още веднъж припомним, 
че на фонологично равнище звуковете [ё] и [ё] са варианти на една фо- 
нема. 

